ไปตรวจมะเร็งปากมดลูกมา ผลตรวจมะเร็งปากมดลูกออกมาไม่มีเซลล์มะเร็ง มีแต่เชื้อรา และแบคทีเรีย ปากมดลูกอักเสบ และเป็นเริม มีโอกาสที่จะเป็นมะเร็งปากมดลูกมั้ยค่ะ เป็นตกขาวตลอดค่ะ
สวัสดีค่ะ มะเร็งปากมดลูกคือมะเร็งที่เกิดบริเวณปากมดลูกในเพศหญิง มีอาการบ่งชี้ คือ ตกขาวมากผิดปกติ ตกขาวคล้ายหนอง เลือดออกจากช่องคลอดอย่างผิดปกติโดยที่ไม่ใช่เลือดประจำเดือน มีเลือดออกหลังมีเพศสัมพันธ์ หรือผู้ที่อยู่ในวัยทองมีเลือดออกหลังจากที่หมดประจำเดือนไปแล้ว ซึ่งโดยทั่วไปมักไม่พบอาการแสดงในระยะแรกที่เริ่มป่วย แต่จะมีอาการเมื่อเซลล์มะเร็งได้ลุกลามไปแล้วซึ่งการยืนยันการวินิจฉัย จะต้องอาศัยการตรวจร่างกาย/ตรวจภายใน และนำตัวอย่างเซลล์จากปากมดลูกไปตรวจหาการติดเชื้อไวรัสที่อาจจะทำให้เซลล์เปลี่ยนไปกลายเป็นเซลล์มะเร็งได้ การตรวจภายในและตรวจคัดกรองมะเร็.ปากมดลูกทุกปีหรือตามที่แพทย์แนะนำจึงมีความจำเป็น เพื่อตรวจหาตั้งแต่เนิ่นๆ การรักษาเร็วจะได้ประสิทธิภาพที่ดีจากที่กล่าวมา ถ้าตรวจพบไม่มีเซลล์มะเร็งในปีนี้ ก็ให้สบายใจ และกลับไปตรวจติดตามอาการตามนัดในปีต่อๆไปวิธีป้องกันและลดความเสี่ยงในการเป็นมะเร็งปากมดลูก สามารถทำได้โดยการฉีดวัคซีนป้องกันการติดเชื้อไวรัส HPV ที่สามารถป้องกันไวรัสนี้ได้บางสายพันธุ์ รวมถึงสายพันธุ์ที่มีความเสี่ยงสูงอย่าง HPV-16 และ HPV-18 ลดความเสี่ยงในการติดเชื้อ HPV ด้วยตนเอง ด้วยการป้องกันขณะมีเพศสัมพันธ์ ใช้ถุงยางอนามัยเพื่อป้องกัน ไม่เปลี่ยนคู่นอนบ่อย ๆ ไม่สูบบุหรี่ ดูแลสุขภาพร่างกาย ตรวจสุขภาพประจำปีต่อเนื่องค่ะ